CELEX: 32009L0058
Language: sk
Date: 2009-07-13 00:00:00
Title: Smernica Európskeho parlamentu a Rady 2009/58/ES z  13. júla 2009 o spojovacom zariadení a spätnom chode pre kolesové poľnohospodárske alebo lesné traktory (kodifikované znenie) (Text s významom pre EHP )

30.7.2009   
            
            
               SK
            
            
               Úradný vestník Európskej únie
            
            
               L 198/4
            
         
      SMERNICA EURÓPSKEHO PARLAMENTU A RADY 2009/58/ES
   z 13. júla 2009
   o spojovacom zariadení a spätnom chode pre kolesové poľnohospodárske alebo lesné traktory
   (kodifikované znenie)
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 95,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s postupom ustanoveným v článku 251 zmluvy (2),
   keďže:
   
               (1)
            
            
               Smernica Rady 79/533/EHS zo 17. mája 1979 o aproximácii právnych predpisov členských štátov týkajúcich sa spojovacieho zariadenia a spätného chodu pre kolesové poľnohospodárske alebo lesné traktory (3) bola opakovane (4) podstatným spôsobom zmenená a doplnená. V záujme jasnosti a prehľadnosti by sa mala táto smernica kodifikovať.
            
         
               (2)
            
            
               Smernica 79/533/EHS je jednou zo samostatných smerníc systému typového schvaľovania ES stanoveného smernicou Rady 74/150/EHS zo 4. marca 1974 o aproximácii právnych predpisov členských štátov o typovom schválení kolesových poľnohospodárskych alebo lesných traktorov, ktorá bola nahradená smernicou Európskeho parlamentu a Rady 2003/37/ES z 26. mája 2003 o typovom schválení poľnohospodárskych alebo lesných traktorov, ich prípojných vozidiel a ťahaných vymeniteľných strojov, spolu s ich systémami, komponentmi a samostatnými technickými jednotkami (5), a ktorou sa stanovujú technické požiadavky na dizajn a konštrukciu kolesových poľnohospodárskych alebo lesných traktorov, čo sa týka ich spojovacích zariadení a spätného chodu. Tieto technické požiadavky súvisia s aproximáciou právnych predpisov členských štátov, aby sa umožnilo uplatňovanie systému typového schvaľovania ES, ktorý bol stanovený smernicou 2003/37/ES, na každý typ traktora. Z tohto dôvodu sa ustanovenia smernice 2003/37/ES o poľnohospodárskych a lesných traktoroch, ich prípojných vozidlách a ťahaných vymeniteľných strojoch, spolu s ich systémami, komponentmi a samostatnými technickými jednotkami, uplatňujú na túto smernicu.
            
         
               (3)
            
            
               Táto smernica by sa nemala dotýkať povinností členských štátov týkajúcich sa lehôt na transpozíciu do vnútroštátneho práva a uplatňovanie smerníc, ktoré sú uvedené v prílohe III časti B,
            
         PRIJALI TÚTO SMERNICU:
   Článok 1
   1.   Na účely tejto smernice je „traktor“ (poľnohospodársky alebo lesný) každé motorové vozidlo vybavené kolesami alebo pásmi, ktoré má aspoň dve nápravy, ktorého hlavnou funkciou je ťažná sila a ktoré je osobitne konštruované na ťahanie, tlačenie, nesenie alebo pohon určitých nástrojov, strojov alebo prívesov určených na použitie v poľnohospodárstve alebo lesníctve. Môže byť vybavené na prepravu nákladu a cestujúcich.
   2.   Táto smernica sa uplatňuje iba na traktory definované v odseku 1, ktoré sú vybavené pneumatikami s maximálnou konštrukčnou rýchlosťou 6 až 40 km/h.
   Článok 2
   1.   Členské štáty nemôžu odmietnuť udeliť typové schválenie ES, odmietnuť vydať doklad podľa článku 2 písm. u) smernice 2003/37/ES ani odmietnuť udeliť vnútroštátne typové schválenie typu traktora z dôvodu, ktorý sa týka spojovacieho zariadenia a spätného chodu, ak spĺňajú požiadavky uvedené v prílohách I a II.
   2.   Členské štáty nemôžu vydať doklad podľa článku 2 písm. u) smernice 2003/37/ES, pokiaľ ide o typ traktora, ktorý nespĺňa požiadavky tejto smernice.
   Členské štáty môžu odmietnuť udeliť vnútroštátne typové schválenie, pokiaľ ide o typ traktora, ktorý nespĺňa požiadavky tejto smernice.
   Článok 3
   Členské štáty nesmú odmietnuť registráciu ani zakázať predaj, prvé uvedenie do prevádzky ani používanie traktorov z dôvodu, ktorý sa týka spojovacieho zariadenia a spätného chodu, ak tieto spĺňajú požiadavky uvedené v prílohách I a II.
   Článok 4
   Zmeny a doplnenia potrebné na prispôsobenie požiadaviek príloh I a II technickému pokroku sa prijmú v súlade s postupom uvedeným v článku 20 ods. 3 smernice 2003/37/ES.
   Článok 5
   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 6
   Smernica 79/533/EHS, zmenená a doplnená smernicami uvedenými v prílohe III časti A, sa zrušuje bez toho, aby boli dotknuté povinnosti členských štátov týkajúce sa lehôt na transpozíciu do vnútroštátneho práva a uplatňovanie smerníc, ktoré sú uvedené v prílohe III časti B.
   Odkazy na zrušenú smernicu sa považujú za odkazy na túto smernicu a znejú v súlade s tabuľkou zhody uvedenou v prílohe IV.
   Článok 7
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Uplatňuje sa od 1. januára 2010.
   Článok 8
   Táto smernica je určená členským štátom.
   
      V Bruseli 13. júla 2009
      
         
            Za Európsky parlament
         
         
            predseda
         
         H.-G. PÖTTERING
         
      
      
         
            Za Radu
         
         
            predseda
         
         E. ERLANDSSON
         
      
   
   
      (1)  Ú. v. EÚ C 10, 15.1.2008, s. 21.
   
      (2)  Stanovisko Európskeho parlamentu z 11. decembra 2007 (Ú. v. EÚ C 323 E, 18.12.2008, s. 57) a rozhodnutie Rady z 22. júna 2009.
   
      (3)  Ú. v. ES L 145, 13.6.1979, s. 20.
   
      (4)  Pozri prílohu III časť A.
   
      (5)  Ú. v. EÚ L 171, 9.7.2003, s. 1.
   
      PRÍLOHA I
      
         SPOJOVACIE ZARIADENIE
      
      1.   Počet
      
      Každý traktor musí mať špeciálne zariadenie, ku ktorému musí byť možné na účely vlečenia pripojiť spojovací prostriedok, ako je vlečná tyč alebo vlečné lano.
      2.   Umiestnenie
      
      Zariadenie musí byť namontované na prednej časti traktora, ktorý musí byť vybavený spojovacím čapom.
      3.   Konštrukcia
      
      Zariadenie musí mať drážkované čeľuste. Rozovretie v strede poistného čapu je 60 mm + 0,5/– 1,5 mm a hĺbka čeľuste meraná od stredu čapu je 62 mm ± 0,5 mm.
      Spojovací čap musí mať priemer 30 + 1,5 mm a musí byť vybavený zariadením, ktoré zabráni jeho vysunutiu z lôžka pri používaní. Zabezpečovacie zariadenie musí byť neodpojiteľné.
      Vyššie spomínaná tolerancia + 1,5 mm by sa nemala považovať za výrobnú toleranciu, ale za prípustnú odchýlku menovitých rozmerov pre čapy rôznych konštrukcií.
   
   
      PRÍLOHA II
      
         SPÄTNÝ CHOD
      
      Všetky traktory musia byť vybavené zariadením pre spätný chod, ktoré môže byť obsluhované z miesta vodiča.
   
   
      PRÍLOHA III
      
         Časť A
      
      
         Zrušená smernica so zoznamom neskorších zmien a doplnení
      
      (v zmysle článku 6)
      
                  Smernica Rady 79/533/EHS
                  (Ú. v. ES L 145, 13.6.1979, s. 20).
               
               
                   
               
            
                  Smernica Rady 82/890/EHS
                  (Ú. v. ES L 378, 31.12.1982, s. 45).
               
               
                  Iba pokiaľ ide o odkazy v článku 1 ods. 1 na smernicu 79/533/EHS.
               
            
                  Smernica Európskeho parlamentu a Rady 97/54/ES
                  (Ú. v. ES L 277, 10.10.1997, s. 24).
               
               
                  Iba pokiaľ ide o odkazy v článku 1 prvej zarážke na smernicu 79/533/EHS.
               
            
                  Smernica Komisie 1999/58/ES
                  (Ú. v. ES L 148, 15.6.1999, s. 37).
               
               
                   
               
            
         Časť B
      
      
         Lehoty na transpozíciu do vnútroštátneho práva a uplatňovanie
      
      (v zmysle článku 6)
      
                  Smernica
               
               
                  Lehota na transpozíciu
               
               
                  Dátum uplatňovania
               
            
                  79/533/EHS
               
               
                  21. november 1980
               
               
                  —
               
            
                  82/890/EHS
               
               
                  21. jún 1984
               
               
                  —
               
            
                  97/54/ES
               
               
                  22. september 1998
               
               
                  23. september 1998
               
            
                  1999/58/ES
               
               
                  30. jún 2000 (1)
                  
               
               
                  —
               
            
         (1)  V súlade s článkom 2 smernice 1999/58/ES:
      
         „1.   Od 1. júla 2000 členské štáty nesmú:
         
                     —
                  
                  
                     odmietnuť udeliť typové schválenie ES a vydať dokument podľa článku 10 ods. 1 tretej zarážky smernice 74/150/EHS ani udeliť vnútroštátne typové schválenie, pokiaľ ide o typ traktora, ani
                  
               
                     —
                  
                  
                     zakázať uvedenie traktorov do prevádzky,
                  
               ak tieto traktory spĺňajú požiadavky smernice 79/533/EHS, zmenenej a doplnenej touto smernicou.
         2.   Od 1. januára 2001 členské štáty:
         
                     —
                  
                  
                     už nesmú vydávať dokument podľa článku 10 ods. 1 tretej zarážky smernice 74/150/EHS, pokiaľ ide o typ traktora, ktorý nespĺňa požiadavky smernice 79/533/EHS, zmenenej a doplnenej touto smernicou,
                  
               
                     —
                  
                  
                     môžu odmietnuť udeliť vnútroštátne typové schválenie, pokiaľ ide o typ traktora, ktorý nespĺňa požiadavky smernice 79/533/EHS, zmenenej a doplnenej touto smernicou.“
                  
               
   
   
      PRÍLOHA IV
      
         TABUĽKA ZHODY
      
      
                  Smernica 79/533/EHS
               
               
                  Smernica 1999/58/ES
               
               
                  Táto smernica
               
            
                  Článok 1
               
               
                   
               
               
                  Článok 1
               
            
                   
               
               
                  Článok 2
               
               
                  Článok 2
               
            
                  Článok 3
               
               
                   
               
               
                  Článok 3
               
            
                  Článok 4
               
               
                   
               
               
                  Článok 4
               
            
                  Článok 5 ods. 1
               
               
                   
               
               
                  —
               
            
                  Článok 5 ods. 2
               
               
                   
               
               
                  Článok 5
               
            
                  —
               
               
                   
               
               
                  Články 6 a 7
               
            
                  Článok 6
               
               
                   
               
               
                  Článok 8
               
            
                  Príloha I
               
               
                   
               
               
                  Príloha I
               
            
                  Príloha II
               
               
                   
               
               
                  Príloha II
               
            
                  —
               
               
                   
               
               
                  Príloha III
               
            
                  —
               
               
                   
               
               
                  Príloha IV